section_heading: Životopis
paragraph_text: Bio je mentor mnogim budućim slavnim spikerskim imenima – Helgi Vlahović, Stjepanu Kardošu, Oliveru Mlakaru, Vladimiru Mahovliću, Vladimiru Levaku i mnogim drugima. Od 1965. radio je i na Televiziji Zagreb: u informativnim emisijama, obrazovnomu programu i programu za djecu (Mali svijet) te je sinkronizirao mnogobrojne domaće i strane dokumentarne filmove. Za svoj rad dobio je više nagrada i priznanja, među inima i plaketu u povodu četrdesete obljetnice radija i desete obljetnice televizije. Nositelj je i Ordena rada sa srebrnim vijencem. Umro je 1985. u šezdeset i prvoj godini.